Diari Oficial de la Generalitat Valenciana


Sumari del DOGV 8223, del 30-01-2018 (2018/571)

RESOLUCIÓ de 19 de gener de 2018, del director general de Relacions amb les Corts, per la qual es publica la pròrroga de l'Acord marc subscrit el 16 de desembre de 2013 entre la Generalitat, a través de la Conselleria de Sanitat, i la Fundació per al Foment de la Investigació Sanitària i Biomèdica de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8223

Data del DOGV
:   30-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/571


Data del document
:   19-01-2018

Organisme emissor
:   Presidència de la Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat

RESOLUCIÓ de 19 de gener de 2018, del director general de Relacions amb les Corts, per la qual es publica la pròrroga de l'Acord marc subscrit el 16 de desembre de 2013 entre la Generalitat, a través de la Conselleria de Sanitat, i la Fundació per al Foment de la Investigació Sanitària i Biomèdica de la Comunitat Valenciana. [2018/571]  
La Generalitat, a través de la Conselleria de Sanitat Universal i Salut Pública, i la Fundació per al Foment de la Investigació Sanitària i Biomèdica de la Comunitat Valenciana han subscrit, prèvia tramitació reglamentària, el dia 26 de desembre de 2017, la pròrroga de l'Acord marc subscrit el 16 de desembre de 2013, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrita en el Registre de Convenis de la Generalitat amb data 18 de gener de 2018 i número 36/2018, és procedent la publicació en el Diari Oficial de la Generalitat Valenciana de la pròrroga esmentada, que figura com a annex d'aquesta resolució.  
  
València, 19 de gener de 2018.- El director general de Relacions amb les Corts: Antonio Torres Salvador.  
Pròrroga de l'Acord marc de cooperació entre la Conselleria de Sanitat de la Generalitat i la Fundació per al Foment de la Investigació Sanitària i Biomèdica de la Comunitat Valenciana, de 16 de desembre de 2013  
  
València, 26 de desembre de 2017  
  
REUNITS  
  
D'una banda, Carmen Montón Giménez, consellera de Sanitat Universal i Salut Pública, en representació de l'Administració de la Generalitat, nomenada per mitjà del Decret 8/2015, de 29 de juny, del president de la Generalitat (DOGV 7560, 30 de juny de 2015, pel qual es nomenen vicepresidenta, consellers, secretària i portaveu del Consell), d'acord amb el que disposa l'article 6.3 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, i l'article 4 del Decret 37/2017, de 10 de març, del Consell, pel qual s'aprova el reglament orgànic i funcional de la Conselleria de Sanitat Universal i Salut Pública.  
  
D'una altra banda, José Antonio Manrique Martorell, director gerent de la Fundació per al Foment de la Investigació Sanitària i Biomèdica de la Comunitat Valenciana (d'ara endavant, FISABIO, o la Fundació), que actua en nom i representació d'aquesta, per mitjà de poder notarial expedit pel notari de València Alejandro Cervera Taulet, de data 4 de novembre de 2016, amb número de protocol 3782, i CIF número E15350262 de l'entitat, amb domicili social al carrer de Misser Mascó, 31, 46223 de València, que va ser constituïda davant del notari el dia 20 d'octubre de 2008 i inscrita en el Registre de Fundacions amb el número de registre 501-V el 13 de gener de 2009.  
  
Les parts es reconeixen plena capacitat per a subscriure aquesta pròrroga de l'acord marc i, a aquest efecte,  
  
EXPOSEN  
  
I. Que a València i amb data 16 de desembre de 2013, les parts van subscriure l'Acord marc de cooperació entre la Conselleria de Sanitat de la Generalitat i la Fundació per al Foment de la Investigació Sanitària i Biomèdica de la Comunitat Valenciana. La Resolució de 15 de gener de 2014, de la directora general del Secretariat del Consell i Relacions amb les Corts, va disposar la publicació de l'esmentat acord que va quedar inscrit en el Registre de Convenis de la Generalitat amb el número 0025/2014.  
II. Que l'objecte de l'acord era «regular les relacions de col·laboració entre la Conselleria de Sanitat i FISABIO, en la generació i difusió del coneixement, foment, impuls i desenvolupament de la investigació cientificotècnica, sanitària, biomèdica i en la prestació dels serveis d'assistència sanitària oftalmològica i de qualsevol altre tipus que s'encarreguen, amb la finalitat d'aconseguir la major rellevància de la investigació i la millora de l'assistència sanitària desenvolupada per la Conselleria de Sanitat, en les àrees 1. La investigació i desenvolupament en matèria cientificotècnica, sanitària, biomèdica i de salut pública, i també en matèria de gestió de serveis de salut; 2. La promoció, gestió i desenvolupament d'assajos clínics i estudis postautorització; 3. L'activitat docent i formativa de grau, postgrau i formació especialitzada que es realitze en l'àmbit d'actuació de la Fundació per a promoure la formació continuada del personal sanitari i investigador i el seu reciclatge; 4. La prestació d'assistència sanitària oftalmològica i de qualsevol altre tipus, per part de la Fundació, i 5. La gestió de la innovació i del coneixement, i també dels recursos derivats d'aquest acord».  
III. Que les causes que van motivar l'esmentat acord marc de col·laboració, incloent-hi tant el seu objecte, com l'àmbit de cooperació i els seus continguts, romanen completament vigents.  
IV. Que la clàusula huitena de l'esmentat acord marc estableix que aquest «tindrà una duració de quatre anys, a partir de l'1 de gener de 2014 i serà prorrogable per períodes de la mateixa duració mitjançant un acord de les parts», i que «amb anterioritat a la finalització del seu període de vigència, qualsevol de les parts podrà sol·licitar la pròrroga d'aquest». Així mateix, l'esmentada clàusula indica que «si l'altra part no el denuncia a la finalització del període de vigència de l'actual acord, aquest continuarà vigent fins a la formalització de la pròrroga del present o l'eventual signatura d'un nou acord marc».  
V. Que la Junta de Govern de FISABIO, en la reunió del 15 de setembre de 2017, ha aprovat per unanimitat la proposta de renovació de l'esmentat acord marc.  
VI. Que en la reunió de la Comissió de Seguiment prevista en la clàusula sisena de l'esmentat acord marc, realitzada el dia 12 de desembre de 2017, ambdues parts han expressat la seua satisfacció amb la col·laboració desenvolupada i han mostrat el seu acord de «sol·licitar a la Conselleria de Sanitat Universal i Salut Pública la tramitació de la pròrroga de l'esmentat acord marc de cooperació en termes idèntics a l'actual».  
VII. Que atés que no hi ha denúncia de cap de les parts, consegüentment i de conformitat amb la clàusula huitena de l'acord, el conveni continua vigent, i es pot formalitzar la pròrroga d'aquest, tal com assenyala l'esmentada clàusula.  
  
Per tant, les parts acorden prorrogar l'esmentat acord marc d'acord amb les següents:  
  
CLÀUSULES  
  
1. Amb efectes del dia 1 de gener de 2018 i fins al 31 de desembre de 2021, queda prorrogat «l'Acord marc de cooperació entre la Conselleria de Sanitat de la Generalitat i la Fundació per al Foment de la Investigació Sanitària i Biomèdica de la Comunitat Valenciana», de 16 de desembre de 2013, inscrit en el Registre de Convenis de la Generalitat amb el número 0025/2014.  
2. L'objecte, àrees de col·laboració i continguts d'aquesta pròrroga seran idèntics als de l'acord prorrogat.  
3. L'aplicació i execució d'aquesta pròrroga, incloent-hi a aquest efecte tots els actes jurídics que pogueren dictar-se en la seua execució i desenvolupament, no podrà comportar obligacions econòmiques per a la Generalitat i, en tot cas, hauran de ser ateses amb els seus mitjans personals i materials.  
4. Las qüestions litigioses que puguen sorgir en la interpretació o incompliment de les obligacions que es deriven de l'acord marc que per la present es prorroga, i que no hagen pogut ser dirimides per la Comissió de Seguiment creada a aquest efecte, seran resoltes per la jurisdicció contenciosa administrativa, d'acord amb la Llei 29/1998, de 13 de juliol, reguladora d'aquesta jurisdicció.  
5. Una vegada subscrita aquesta pròrroga de l'acord marc, en virtut d'allò que s'ha exigit en els articles 9.1.c i 10.1 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, es publicarà el text íntegre en el portal de transparència de la Generalitat gva Oberta, i també en el Diari Oficial de la Generalitat Valenciana (DOGV), en virtut de l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
  
I en prova de conformitat amb el que s'ha expressat, i després de la lectura del document, les parts signen aquesta pròrroga de l'Acord marc de cooperació entre la Conselleria de Sanitat de la Generalitat i la Fundació per al Foment de la Investigació Sanitària i Biomèdica de la Comunitat Valenciana, per duplicat i a un sol efecte, en el lloc i la data anteriorment indicats.  
Per la Conselleria de Sanitat Universal i Salut Pública: Carmen Montón Giménez.  
Per la Fundació FISABIO: José Antonio Manrique Martorell.